Si es denega l'admissió del concurs, el procurador que la va instar ha de percebre el 25 per cent dels drets que estableix l'article 19.
El procurador que representi un o diversos creditors ha de percebre, per cada un d'ells, la meitat dels drets que estableix l'article 19, prenent com a base la quantia de cada un dels crèdits que representi.
El procurador de l'administració del concurs merita el 25 per cent dels drets fixats a l'article 19, prenent com a base per al càlcul el total del passiu.
El procurador del concursat ha de percebre els mateixos drets, quan no sigui el qui va instar el concurs.
Per cada assistència a les juntes que se celebrin en el concurs, el procurador ha de percebre 33,44 euros.
Pels procediments que es tramitin durant el concurs de conformitat amb les regles establertes per a l'incident concursal i que tinguin quantia pròpia i clarament diferenciada de la massa passiva del concurs, el procurador que hi intervingui ha de percebre els seus drets d'acord amb l'escala de l'article 1 de l'aranzel.
Si no és possible determinar la quantia d'aquests incidents o es confon amb la de la massa passiva, cal atenir-se al que disposa l'apartat 3 de l'article 1 de l'aranzel per a judicis de quantia indeterminada.
En tot cas, els incidents promoguts enfront de la llista de creditors s'han de minutar com de quantia indeterminada.
El procurador que insti la fallida o el concurs de creditors, ja siguin necessaris o voluntaris, merita el doble dels drets que li corresponguin d'acord amb el que disposa l'article 19.1.
La percepció dels drets en els concursos es regeix per les regles següents:
a ) El 60 per cent dels drets assignats correspon a la primera peça sobre declaració de concurs i administració.
b ) El 30 per cent dels drets correspon a la peça sobre reconeixement i graduació de crèdits.
c ) El 10 per cent restant dels drets s'aplica a la peça sobre qualificació del concurs.
d ) La percepció dels drets sobre conveni en el concurs es regula pel que s'estableix per al quitament i espera a l'article 20.
La percepció dels drets a les fallides s'acomoda a les regles següents:
a ) El 40 per cent dels fixats correspon a la secció primera.
b ) A la secció segona, sobre administració de la fallida, li correspon un altre 40 per cent.
c ) A les seccions tercera i cinquena, es formi o no el ram de retroacció de la fallida, s'hi aplica el 10 per cent dels drets del judici.
En cas que no s'hagi format el ram esmentat, s'ha de distribuir a parts iguals entre les dues peces, i si s'ha format el ram, la percepció s'ha d'adequar al que s'ha establert per a la qualificació del concurs.
d ) A la secció quarta, sobre examen, graduació i pagament de crèdits, s'hi aplica el 10 per cent restant dels drets.
Si es denega l'admissió de la declaració de l'estat de fallida o de concurs de creditors, el procurador que l'ha instada ha de percebre el 25 per cent dels drets fixats a l'apartat 1.
El procurador que representi un o diversos creditors ha de percebre, per cada un d'ells, els seus drets d'acord amb el que estableix l'article 19, prenent com a base la quantia de cada un dels crèdits que representi.
Tant el procurador de l'administració del concurs com el de la sindicatura de la fallida meriten el 50 per cent dels drets que fixa l'article 19.1, prenent com a base per fer-ne el càlcul el total del passiu.
El procurador del fallit percep els mateixos drets.